Igor Zaxarin. Igor Mixaylovich Zaxarin (29-dekabr 1951-yil – 8-iyun 2020-yil) – sovet futbolchisi, yarim himoyachi ampulasida oʻynagan. Rostovning Rostselmash va SKA klublaridagi oʻyinlari bilan muhlislar eʼtiboriga tushgan. 1973-yilda u oʻz faoliyatini SKA Rostov-Don klubida oʻrinbosarlar tarkibida oʻynashdan boshlagan. 1974-yilgi mavsumda u asosiy tarkibda 12 ta oʻyin oʻtkazgan va klubning SSSR chempionatining elit divizioniga koʻtarilishiga yordam bergan. 1975-yilgi mavsumda u oliy ligada 5 ta oʻyin oʻtkazgan, lekin klubning oliy liga oʻyinlarida jon saqlab qolishga yordam bera olmagan va 1976-yilgi mavsumni birinchi ligada oʻtkazishgan, asosiy jamoa oʻyinchisiga aylangach maydonga doimiy ravishda tusha boshlagan. Igor umumiy hisobda 28 ta chempionat oʻyinlarida maydonga tushgan. 1977-yilda u „Rostselmash“ klubiga qoʻshilgan va darhol asosiy jamoa tarkibidan joy olgan. Oʻsha mavsumda klub ikkinchi ligada oʻynagan. Toʻrt mavsum davomida Igor 143 oʻyinda 43 gol urgan. Bu natija uni klubning barcha vaqtlardagi eng yaxshi oʻnta toʻpurarlari qatoriga olib kirgan. Igor 1979-yilgi SSSR chempionati ikkinchi ligasida eng yaxshi toʻpurar boʻlgan (44 oʻyinda 22 gol). Saksoninchi yillarning boshlarida Igor SSSR birinchi ligasida Oʻzbekiston nomidan ishtirok etadigan Jizzaxning „Boʻston“, ikkinchi ligada Yangiariqning "Xorazm" va " Xiva " klublarida ham toʻp surgan. Umumiy hisobda futbolchilik faoliyati davomida Igor Zaxarin 235 ta oʻyin oʻtkazib, 58 ta gol urishga muvaffaq boʻlgan. Futbolchilik faoliyatini yakunlagach, „Metallurg“ klubi hamda „Krasniy Sulin“ jamoasida administrator lavozimida ishlagan.